KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2009. március 25-i ülésére)

TÁRGY: A VOLT ÖKÖRDI ISKOLA ÉRTÉKESÍTÉSE

Az Önkormányzat tulajdonát képezi a Kiskőrös, Ökördi 21. szám alatti volt általános iskola ingatlan. A Képviselő-testület a 9/2006.(V.18.) önk. rendeletével az addig korlátozottan forgalomképes törzsvagyonként szereplő ingatlant vállalkozói vagyonná minősítette, majd a 74/2006. számú határozatával árverés útján történő értékesítésre jelölte ki azzal, hogy biztosítani kell, hogy az épületben kialakított lakást a bérlő a bérleti szerződés időtartama alatt változatlan feltételekkel továbbra is használhassa.

A Képviselő-testület az induló kikiáltási árat bruttó 4.000.000,- Ft-ban állapította meg.

Az elmúlt években több alkalommal is meghirdetett árverések eredménytelenek voltak.

Az Önkormányzat vagyonrendelete szerint „…Amennyiben a hasznosítás az értékbecslő által meghatározott értéken sikertelen, az ár legfeljebb 10 %-kal csökkenthető. Amennyiben az árcsökkentés sem vezet eredményre, a korábbi tapasztalatok alapján új értékbecslést kell elvégeztetni.”

Figyelemmel a sikertelen árverési kiírásokra, továbbá arra, hogy az épületek, építmények állaga folyamatosan romlik, javasolom a 74/2006. sz. Képv. test. határozatot akként módosítani, hogy az ingatlan kikiáltási ára 10 %-kal csökkentve, 3.600.000,- Ft-ban kerüljön megállapításra.

Kiskőrös, 2009. március 12.


Domonyi László sk.


polgármester

HATÁROZAT-TERVEZET

A Képviselő-testület a 74/2006. sz. Képv. test. határozatát akként módosítja, hogy a kiskőrösi 0511/8 hrsz-ú, a természetben Kiskőrös, Ökördi u. 21. szám alatti, 4334 m2 nagyságú ingatlan induló kikiáltási árát bruttó 3.600.000,- Ft-ban állapítja meg.

Határidő:
2009. május 31.

A módosítás a határozat egyéb rendelkezéseit nem érinti.

Felelős:
polgármester 

